ΚΑΝΟΝΙΣΜΟΣ ( ΕΟΚ ) αριθ . 1953/89 ΤΗΣ ΕΠΙΤΡΟΠΗΣ της 30ής Ιουνίου 1989 για την τροποποίηση του κανονισμού ( ΕΟΚ ) αριθ . 3143/85 σχετικά με τη διάθεση σε μειωμένη τιμή βουτύρου παρέμβασης που προορίζεται για την άμεση κατανάλωση υπό μορφή συμπυκνωμένου βουτύρου

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη :

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό ( ΕΟΚ ) αριθ . 804/68 του Συμβουλίου της 27ης Ιουνίου 1968 για την κοινή οργάνωση της αγοράς στον τομέα του γάλακτος και των γαλακτοκομικών προϊόντων ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 763/89 ( 2 ), και ιδίως το άρθρο 6 παράγραφος 7,

Εκτιμώντας :

ότι ο κανονισμός ( ΕΟΚ ) αριθ . 3143/85 της Επιτροπής ( 3 ), όπως τροποποιήθηκε τελευταία από τον κανονισμό ( ΕΟΚ ) αριθ . 1560/89 ( 4 ), θέσπισε ένα καθεστώς πώλησης, σε μειωμένη τιμή, βουτύρου παρέμβασης που προορίζεται για την άμεση κατανάλωση υπό μορφή συμπυκνωμένου βουτύρου - ότι το μέτρο αυτό συνέβαλε στη μείωση των αποθεμάτων βουτύρου στην παρέμβαση -

ότι η σημερινή κατάσταση της αγοράς του βουτύρου και του αποθέματος της παρέμβασης έχει ως συνέπεια να αποτελούν οι ποσότητες που τίθενται σε πώληση αντικείμενο πολύ μεγάλου αριθμού αιτήσεων - ότι, προκειμένου να εξασφαλιστεί η καλύτερη δυνατή διαχείριση του αποθέματος της παρέμβασης καθώς και η ισότητα όσον αφορά την πρόσβαση στα προϊόντα και η ισότητα όσον αφορά την μεταχείριση των αγοραστών, πρέπει να προβλεφθεί η δυνατότητα πώλησης μιας περιορισμένης ποσότητας βουτύρου της παρέμβασης με μια διαδικασία σε δύο διαδοχικές φάσεις, κατ' αρχή με δημοπρασία και στη συνέχεια με προκαθορισμένες κατ' αποκοπή τιμές, και, εξάλλου, για να εξασφαλιστεί η συνεχής μείωση του αποθέματος, πρέπει να δοθεί η προειδοποίηση που αναφέρεται στο άρθρο 1 παράγραφος 2 του κανονισμού ( ΕΟΚ ) αριθ . 3143/85 -

ότι, λαμβανομένων υπόψη των τιμών στις οποίες πωλείται το βούτυρο, πρέπει να μειωθεί το ποσό της εγγύησης προορισμού -

ότι η Επιτροπή Διαχείρισης Γάλακτος και Γαλακτοκομικών Προϊόντων δεν διατύπωσε γνώμη στην προθεσμία που όρισε ο πρόεδρός της,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :

Άρθρο 1

Ο κανονισμός ( ΕΟΚ ) αριθ . 3143/85 τροποποιείται ως εξής :

1 . Στο άρθρο 1 προστίθεται η ακόλουθη παράγραφος 3 :

"3 . Η προειδοποίηση που προβλέπεται στην παράγραφο 2 δίνεται από την 1η Ιουλίου 1989 ."

2 . Στο άρθρο 2 παράγραφος 4 πρώτη περίπτωση, το ποσό "285 Ecu" αντικαθίσταται από το ποσό "250 Ecu ".

3 . Προστίθεται το ακόλουθο άρθρο 2α:

"Άρθρο 2α

1 . Το βούτυρο που αναφέρεται στο άρθρο 1 πρώτο εδάφιο μπορεί εξάλλου να πωληθεί σε δύο διαδοχικές φάσεις, κατ' αρχή με δημοπρασία και στη συνέχεια σε κατ' αποκοπή τιμές που προκαθορίζονται .

2 . Στην πρώτη φάση, το βούτυρο τίθεται σε πώληση με δημοπρασία . Τα παραρτήματα του κανονισμού με τον οποίο ανοίγει η πώληση των κρεάτων έχουν θέση προκήρυξης διαγωνισμού .

Οι πληροφορίες σχετικά με τις ποσότητες καθώς και με τους τόπους στους οποίους είναι αποθηκευμένο το βούτυρο, είναι δυνατόν να λαμβάνονται από τους ενδιαφερομένους στις διευθύνσεις που αναφέρονται στο παράρτημα του κανονισμού με τον οποίο ανοίγεται η πώληση . Οι οργανισμοί παρέμβασης μπορούν εξάλλου να τοιχοκολλούν τις προκηρύξεις στις έδρες τους και να προβαίνουν σε συμπληρωματικές δημοσιεύσεις .

Οι προσφορές που αφορούν ποσό κατώτερο από το ελάχιστο ποσό που αναφέρεται στην παράγραφο 3, δεν γίνονται δεκτές .

3 . Οι οργανισμοί παρέμβασης κατακυρώνουν τις ποσότητες που τίθενται σε πώληση στους προσφέροντες, των οποίων οι προσφορές αφορούν τιμή ίση ή ανώτερη από την ελάχιστη τιμή που καθορίζεται στο παράρτημα του κανονισμού με τον οποίο ανοίγεται η πώληση .

Για την εφαρμογή του πρώτου εδαφίου, οι οργανισμοί παρέμβασης δέχονται κατά προτεραιότητα την προσφορά ή τις προσφορές που αφορούν την τιμή η οποία έχει το μεγαλύτερο άνοιγμα σε σχέση με την ελάχιστη προαναφερθείσα τιμή . Οι υπόλοιπες ποσότητες κατακυρώνονται υπέρ των προσφερόντων που αναφέρονται στο πρώτο εδάφιο, ανάλογα με τις τιμές που έχουν προσφέρει, αρχίζοντας από αυτόν του οποίου η διαφορά με την ελάχιστη τιμή είναι η μεγαλύτερη .

Στην περίπτωση που έχουν γίνει πολλές προσφορές με την ίδια τιμή και όταν η διαθέσιμη ποσότητα υπερβαίνει την αιτούμενη ποσότητα, ο οργανισμός παρέμβασης μπορεί να προβεί σε κατανομή αυτής της διαθέσιμης ποσότητας .

Ο οργανισμός παρέμβασης πληροφορεί κάθε προσφέροντα αν η προσφορά του έγινε δεκτή ή όχι, το αργότερο την τέταρτη εργάσιμη ημέρα μετά την ημερομηνία λήξης της προθεσμίας που ορίζεται για την κατάρτιση των προσφορών του σχετικού διαγωνισμού .

Οι οργανισμοί παρέμβασης τοιχοκολλούν στις έδρες τους τις ποσότητες που παραμένουν διαθέσιμες, μετά από τη διαδικασία πώλησης με διαγωνισμό που αναφέρεται ανωτέρω .

4 . Στη δεύτερη φάση που αναφέρεται στην παράγραφο 1, οι ποσότητες που παραμένουν διαθέσιμες μετά από τη διαδικασία διαγωνισμού που αναφέρεται στις παραγράφους 2 και 3 τίθενται σε πώληση στην ελάχιστη τιμή που καθορίζεται στο παράρτημα του κανονισμού με τον οποίο ανοίγεται η πώληση .

Για το σκοπό αυτό, υποβλήθηκε αίτηση αγοράς σύμφωνα με τους όρους που προβλέπονται στον παρόντα κανονισμό για την έναρξη της πώλησης του βουτύρου .

5 . Προκειμένου να εξασφαλιστεί η εγγύηση της μεταποίησης του βουτύρου σε συμπυκνωμένο βούτυρο μέχρι την τελική του συσκευασία και της ανάληψής του από το λιανικό εμπόριο στην Κοινότητα, με τους όρους που προβλέπονται στον παρόντα κανονισμό, ο αγοραστής συστήνει εγγύηση στην αρμόδια αρχή του κράτους μέλους στο έδαφος του οποίου θα πραγματοποιηθεί η μεταποίηση πριν από την ανάληψή του .

Η μεταποίηση του βουτύρου και ο προορισμός που προβλέπεται στο πρώτο εδάφιο αποτελούν τις κύριες απαιτήσεις κατά την έννοια του άρθρου 20 του κανονισμού ( ΕΟΚ ) αριθ . 2220 /85 .

6 . Η παραλαβή του βουτύρου πραγματοποιείται εντός μέγιστης προθεσμίας 15 ημερών μετά την ημερομηνία αποδοχής της προσφοράς που προβλέπεται στην παράγραφο 3 τέταρτο εδάφιο ή της αίτησης που προβλέπεται στην παράγραφο 4 δεύτερο εδάφιο .

7 . Οι οργανισμοί παρέμβασης πληροφορούν την Επιτροπή, εντός της προθεσμίας που προβλέπεται στην παράγραφο 3 τέταρτο εδάφιο, όσον αφορά κάθε διαγωνισμό, για τις αιτούμενες ποσότητες που έχουν χορηγηθεί και τις τιμές πώλησης που ισχύουν πραγματικά κατ' εφαρμογή της παραγράφου 3 .

8 . Οι διατάξεις του παρόντος κανονισμού εφαρμόζονται στην περίπτωση ειδικών πωλήσεων, όταν ο κανονισμός με τον οποίο ανοίγεται η πώληση αναφέρεται στον παρόντα κανονισμό .

9 . Για την εφαρμογή :

- του άρθρου 4 παράγραφος 4, η προθεσμία των 90 ημερών με τη μεταποίηση και τη συσκευασία υπολογίζεται από την ημερομηνία λήξης της προθεσμίας αποδοχής της προσφοράς η οποία προβλέπεται στην παράγραφο 3 τέταρτο εδάφιο,

- του άρθρου 6, ενοείται ως παρτίδα παραγωγής μια ποσότητα συμπυκνωμένου βουτύρου που παρασκευάζεται από βούτυρο ομοιογενούς ποιότητας παραγόμενη με μη διακοπτόμενο τρόπο στο ίδιο εργαστήριο παραγωγής και προσδιοριζόμενη σε σχέση με το σύνολο ή μέρος μιας προσφοράς ."

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων .

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .

Βρυξέλλες, 30 Ιουνίου 1989 .

Για την Επιτροπή

Ray MAC SHARRY

Μέλος της Επιτροπής

( 1 ) ΕΕ αριθ . L 148 της 28 . 6 . 1968, σ . 13 .

( 2 ) ΕΕ αριθ . L 84 της 29 . 3 . 1989, σ . 1 .

( 3 ) ΕΕ αριθ . L 298 της 12 . 11 . 1985, σ . 9 .

( 4 ) ΕΕ αριθ . L 153 της 6 . 6 . 1989, σ . 16 .